UEFA Čempionu līgas "hat-trick" guvēju uzskaitījums

Kopš Eiropas čempionvienību kausa nosaukuma maiņas uz UEFA Čempionu līgu, 1992. gadā, 107 dažādi spēlētāji no 37 valstīm ir guvuši trīs vai vairāk vārtus vienā mačā (*[[hat-trick]]*) 152 reizes, pārstāvot 53 klubus no 17 līgām. Pirmais spēlētājs, kurš to paveica, bija Jūls Ellermans, kurš 1992. gada 16. septembrī PSV Eindhoven komandā guva trīs vārtus, ar 6:0 uzvarot Žalgiris. Lionels Mesi un Krištianu Ronaldu Čempionu līgā astoņas reizes mačā guvuši trīs vai vairāk vārtus, kas ir vairāk nekā jebkurš cits spēlētājs. Viņiem ar sešiem seko Roberts Levandovskis, un Karīms Benzemā — ar četriem.

Septiņpadsmit spēlētāji mačā guvuši četrus vai vairāk vārtus; no tiem, tikai Mesi un Levandovskis to ir sasnieguši vairāk nekā vienu reizi. Piecus vārtus mačā guvuši tikai Mesi (2012. gada 8. martā, pret Leverkūzenes "Bayer"), Luišs Adrianu (2014. gada 21. oktobrī, pret Barisavas BATE) un Erlings Hālands (2023. gada 14. martā, pret RB Leipzig). Tikai Ronaldu (četras reizes), Mesi, Levandovskis un Benzemā (pa divām reizēm) izslēgšanas spēlēs ir guvuši vairākus *hat-trick*. Tikai Levandovskis ir guvis *hat-trick* trīs klubos (Dortmundes "Borussia", Minhenes "Bayern" un Barcelona), bet vēl divpadsmit spēlētāji ir guvuši *hat-trick* divu klubu rindās.

Desmit spēlētāji savās debijas sacensībās ir guvuši *hat-trick*: Marko van Bastens, Faustino Asprilja, Jakubu, Veins Rūnijs, Vinčenco Jakvinta, Grafite, Jasīns Brāhīmī, Erlings Hālands, Mislavs Oršičs un Sebastjēns Alērs; no tiem, četrus vārtus guva tikai van Bastens un Alērs. Septiņi spēlētāji ir guvuši *hat-trick* divas sezonas pēc kārtas: Adrianu (2004—05 un 2005—06), Mario Gomess (2010—11 un 2011—12), Roberto Soldado (2011—12 un 2012—13), Ronaldu (2012—13 un 2013—14, un 2015—16 un 2016—17), Mesi (2013—14 un 2014—15), Gabriels Žezuss (2018—19 un 2019—20), Kilians Mbapē (2019—20 un 2020—21) un Levandovskis (2021—22 un 2022—23). Trīs spēlētāji ir guvuši *hat-trick* divās spēlēs pēc kārtas. Spēlējot Madrides "Real", Ronaldu guva *hat-trick* pret Minhenes "Bayern", 2017. gada 18. aprīlī un Madrides "Atlético", 2017. gada 2. maijā, kas ir īsākā starpība starp *hat-trick* guvumiem, tikai 14 dienas. Luišs Adrianu to paveica, spēlējot Doneckas "Shakhtar", 2014. gada 21. oktobrī un 5. novembrī, abus *hat-trick* gūstot pret Barisavas BATE, 15 dienu laikā. Benzemā guva *hat-trick* "Real" komandā, 2022. gada 9. martā, pret Paris Saint-Germain un 6. aprīlī, pret Chelsea. Ronaldu ir vienīgais spēlētājs, kurš guvis trīs *hat-trick* vienā sezonā, to paveicot 2015.—2016. gada sezonā; divus viņš guva arī 2016.—2017. gada sezonā. Pieci citi spēlētāji vienā sezonā ir guvuši vairākus *hat-trick*: Mesi, "Barcelona" komandā, gan 2011.—2012. gadā, gan 2016.—2017. gadā, Gomess, "Bayern" rindās, arī 2011.—2012. gadā, Luišs Adrianu, 2013.—2014. gadā, "Shakhtar" sastāvā, Levandovskis, "Bayern" rindās, 2021.—2022. gadā un Benzemā tajā pašā sezonā "Real" komandā.

Mohamedam Salāham pieder ātrākā *hat-trick* rekords, 2022. gada 12. oktobrī, sešu minūšu un divpadsmit sekunžu laikā Liverpool labā gūstot trīs vārtus pret Rangers. Tikai seši spēlētāji ir guvuši *hat-trick* pēc nākšanas uz maiņu: Ūve Rēzlers (Kaiserslautern), Hoseba Ljorente (Villarreal), Valters Pandjani (Akoruņas "Deportivo"), Mbapē (PSG), Markuss Rešfords (Manchester United) un Salāhs ("Liverpool"). Jaunākais *hat-trick* guvējs ir Rauls, kurš 1995. gada 18. oktobrī guva *hat-trick* pret Ferencváros, 18 gadu un 114 dienu vecumā. Rūnijs ir jaunākais spēlētājs, kurš guvis *hat-trick* savā debijā, 18 gadu un 340 dienu vecumā, kad viņš to paveica 2004. gada 28. septembrī, Mančestras "United" komandā, pret Fenerbahçe. Vecākais *hat-trick* guvējs ir Benzemā, kuram bija 34 gadi un 108 dienas, kad viņš, 2022. gada 6. aprīlī, guva trīs vārtus, pret "Chelsea". Visilgākais periods starp diviem *hat-trick* bija Ouenam, kurš savu pirmo *hat-trick* guva 2002. gada 22. oktobrī, "Liverpool" komandā, un otro, vairāk nekā septiņus gadus vēlāk, 2009. gada 8. decembrī, "United" rindās.

2019.—2020. gada sezonā tika gūti desmit *hat-trick*, kas ir visvairāk visā Čempionu līgas vēsturē, bet neviens netika gūts 1994.—1995. gada un 2001.—2002. gada sezonās.

## ''Hat-trick'' guvēju uzskaitījums

*Rezultāta* kolonna parāda rezultātu, skatoties no spēlētāja pārstāvētās komandas skatupunkta.

## Vairāku ''hat-trick'' guvēji
Nākamajā tabulā ir norādīts to spēlētāju *hat-trick* skaits, kuri ir guvuši divus vai vairāk *hat-trick*. **Treknrakstā** norādīts spēlētājs, kurš pašlaik ir aktīvs.

## ''Hat-trick'' guvēji pēc tautības

Nākamajā tabulā ir norādīts konkrētās valsts spēlētāju gūto *hat-trick* skaits.

## ''Hat-trick'' guvēji pēc kluba

Nākamajā tabulā ir norādīts konkrētā kluba spēlētāju gūto *hat-trick* skaits.

## Skatīt arī

* UEFA Čempionu līgas rezultatīvāko spēlētāju uzskaitījums
* Eiropas kausa un UEFA Čempionu līgas rekordi un statistika

## Atsauces